கேள்வி: மலேசிய ஊழல் தடுப்பு ஆணையம் - பொது பற்றி நீங்கள் என்ன அறிந்துள்ளீர்கள்?
பதில்: மலேசிய ஊழல் தடுப்பு ஆணையத்தின் உண்மைநிலைச் செயல்ப்பாட்டை உறுதிப்படுத்தவும்; பொதுமக்களின் உரிமைகளைப் பாதுகாத்துக் கண்காணிக்கவும்; ஐந்து சுயேச்சை அமைப்புகள் உள்ளன. மலேசிய ஊழல் தடுப்பு ஆணையத்தின் செயல்பாடுகளில், ஒரு சரியான கண்ணோட்டத்தை வழங்குவதற்காக; மற்ற அரசாங்க அலுவலகங்களில் இருந்து அந்த ஐந்து சுயேச்சை அமைப்புகளும் தனித்தனியாக நிர்வகிக்கப் படுகின்றன. ஐந்து அமைப்புகள்: * ஊழல் எதிர்ப்பு அறவுரை வாரியம் * ஊழல் மீதான சிறப்புக் குழு * புகார்க் குழு * செயல்பாட்டு ஆய்வுக் குழு * ஊழல் அறவுரை மற்றும் தடுப்புக் குழு
கேள்வி: மலேசிய ஊழல் தடுப்பு ஆணையம் - ராஜா பெத்ரா கமாருடின் பற்றி நீங்கள் என்ன அறிந்துள்ளீர்கள்?
பதில்: 31 சூலை 2010 அன்று, மலேசிய ஊழல் தடுப்பு ஆணையத்தின் தலைவர் அபு காசிம் முகமது, ஒரு முக்கியமான செய்தியை வெளியிட்டார். பொது மக்களின் ஊழல் புகார்கள்; மற்றும் அரசாங்க அமைச்சர்கள் தொடர்பான உயர்மட்ட வழக்குகள்; அவற்றில் ஏதேனும் ஒன்றை அவரின் ஆணையம் விசாரிக்கவில்லை என்பது உறுதி செய்யப்பட்டால், தாம் பதவி விலகத் தயார் என கூறினார். அவரின் செய்தியைப் பிரபல ஊடகப் பதிவரும்; அரசியல் ஆர்வலருமான ராஜா பெத்ரா கமாருடின் ''(Raja Petra Kamarudin)'' ஒரு சவாலாக ஏற்றுக் கொண்டார்.
கேள்வி: மலேசிய ஊழல் தடுப்பு ஆணையம் - சிலாங்கூர் மந்திரி பெசார் குறித்து விரிவாக சொல்லுங்கள்.
பதில்: ஊழல் தடுப்பு அமைப்பின் ''(Anti-Corruption Agency)'' முன்னாள் தலைவர் சுல்கிப்ளி மாட் நூர்; தேசிய குடிமைப் பணியகத்தின் ''(National Civics Bureau)'' தலைமை இயக்குநர் சாகுல் அமீட் அப்துல்லா; சிலாங்கூர் மாநில சட்டமன்றம் முன்னாள் மந்திரி பெசார் கிர் தோயோ ஆகியோருக்கு எதிரான மலேசிய ஊழல் தடுப்பு ஆணையத்தின் விசாரணை அறிக்கைகளின் நகல்கள் என்று; அவை தொடர்பான சில பதிவுகளை ராஜா பெத்ரா கமாருடின் தம் புளோகர் அகப் பக்கத்தில் வெளியிட்டார். அந்த அகப் பக்கப் பதிவுகளில்; பாரிசான் நேசனல் கூட்டணியில் இணைவதற்கு கையூட்டு வழங்க முயற்சிகள் செய்யப்பட்டதாக கெடா, கூலிம் சட்டமன்ற உறுப்பினர் லிம் சூ நீ என்பவரின் விசாரணை அறிக்கையும்; அந்த அகப் பக்கப் பதிவுகளில் சேர்க்கப்பட்டன.
கேள்வி: மலேசிய ஊழல் தடுப்பு ஆணையம் - பைஞ்சுதை கொள்கலனில் உடல் குறித்து விரிவாக சொல்லுங்கள்.
பதில்: அந்தோணி கெவின் மொரைஸ் காணாமல் போனோர் என அவரின் தம்பி மறுநாள் காவல் நிலையத்தில் புகார் செய்தார். இதற்கு முன்னதாக, பேராக்கில் ஒரு செம்பனைத் தோட்டத்தில், அவருக்குச் சொந்தமான மகிழுந்து போன்ற அமைப்பைக் கொண்ட ஒரு மகிழுந்து வாகனம் கண்டுபிடிக்கப்பட்டது. அதன் பின்னர், செப்டம்பர் 16, 2015 அன்று, சிலாங்கூர், சுபாங் ஜெயா, யுஎஸ்ஜே 1-இல் ''(USJ 1, Subang Jaya)'' பைஞ்சுதை நிரப்பப்பட்ட ஒரு கொள்கலன் அவரின் உடல் கண்டெடுக்கப்பட்டது.